Lucky Luke
<s>Talični Tom (u izvorniku Lucky Luke) jedan je od najpopularnijih stripova u Evropi, a pripada žanru komičnog vesterna.</s>

<s>Duhovni otac i crtač serijala je Belgijanac Moris de Bever.</s><s>Posle prvih deset epizoda (od 1957. godine), pa do kraja svog života scenario je pisao Rene Gošini, a kasnije i Bob de Grot, Žan Leterži i drugi.</s>

<s>Likovi 
Lik Taličnog Toma nadahnut je ulogama glumca Garija Kupera.</s><s>Obučen je u prepoznatljivo kaubojsko odelo sa crvenom maramom i šeširom.</s><s>U potezanju pištolja je brži od svoje senke.</s>

<s>Najveći neprijatelji su mu braća Dalton: Džo, Džek, Vilijam i Averel (svaki viši i gluplji od prethodnog) kao i mama Dalton.</s><s>Tu je i Kalamiti Džejn, neotesana kaubojka koja pije, psuje, podriguje i obara muškarcima ruke.</s>

<s>Verni pratioci i prijatelji kroz njegove brojne avanture na Divljem zapadu su konj Džoli Džamper, a ponekad i najgluplji pas na svetu Rantanplan, koji je kod raznih domaćih izdavača različito prevođen, najčešće kao Lajavko i Šaponja, a u prevodu crtanih filmova kao Buvara.</s>

<s>Srpski prevodi 
„Talični Tom“ se u Srbiji i jugoslovenskim zemljama objavljuje više od pola veka, a premijeru je imao početkom 1960-ih u beogradskom listu Kekec, kada je imenima likova kumovao pisac Duško Radović, tada član redakcije, scenarista stripova i prevodilac sa francuskog.</s><s>Serijal se od tada objavljuje i preštampava kod najvećih izdavača („Forum“, „Dečje novine“, „Politika“...) u časopisima i albumima.</s>

<s>Danas je srpski izdavač „Taličnog Toma“ beogradska edicija „Veseli četvrtak“.</s><s>Epizodom Junak Mlakonja koja se pojavila na kioscima 4. novembra 2010. godine u prevodu čuvenog prevodioca Đorđa Dimitrijevića (Gaša Šeprtlja, Asteriks...), započeto je najnovije izdanje ovog serijala kod nas, uključujući premijerne epizode koje rade Morisovi naslednici.</s>

<s>Reference</s>

<s>Spoljašnje veze</s>

<s>Zvanična prezentacija</s>

<s>Belgijski stripovi
Francuski stripovi
Stripovi 1946.</s><s>Vestern stripovi
Humoristični stripovi</s>

